**Utjecaj oglašavanja na stvaranje slike o sebi, učenički radovi**

**Vlatka Šargač**

U suvremenom društvu, sve se više pažnje posvećuje fizičkom izgledu. Rijetki su oni koji su zadovoljni svojim izgledom. U medijima se prikazuje idealnost koja se tako prikazuje zbog profesionalnog fotografiranja. Mediji sve više utječu na nas te nam oblikuju pogled na svijet. Masovno se prikazuju djevojke koje idealno izgledaju te nam tako mediji predstavljaju ideal ljepote kojem bi svi trebali težiti. Kao posljedica javlja se nezadovoljstvo vlastitim tijelom te tada dolazi do pada samopoštovanja te poremećaja u prehrani. U SAD-u svaki drugi tinejdžer za 18-ti rođendan želi plastičnu operaciju da bi izgledali poput svojih idola. Moramo znati cijeniti sebe. Trebamo se dobro upoznati kako bi promijenili ono što nije dobro. Moramo biti zadovoljni sa sobom i shvatiti da nismo svi isti. Trebamo se usmjeravati na pozitivno ali moramo biti i realni.

**Ines Opačić**

Veliki problem današnjice predstavlja izgled. Nitko nije savršen i svatko bi htio promijeniti nešto na sebi. Tako se na internetu često  susrećemo s osobama koje nam na prvu izgledaju savršeno iako ne znamo koliko se dorađenih stvari još krije iza tih fotografija.

Utjecaj oglašavanja medija ima velik utjecaj na današnje generacije. Mediji nam često predstavljaju "lažne" osobe. To su osobe koje koriste aplikacije kako bi svoje tijelo i svoj izgled doveli do savršenstva što naravno u pravom svijetu nije baš toliko jednostavno. Potrebno je puno vježbe i truda, a ponekad i plastičnih operacija kako bi to izgledalo kao na kamerama. Zbog toga dolazi do sprdanja nekih osoba koje npr. Nemaju lijepe zube ili lijep nos, jer naravno osobe  s interneta su savršene, a mi bi se trebali truditi da izgledamo poput njih. To je nemoguće, ali problem je što to današnjica ne shvaća. Sve što vidimo na internetu je u većini slučajeva  lažno i zato se ne trebamo iznenaditi ako vidimo da netko nema ni jednu manu na slici. U pravom životu svi imamo mane i to treba prihvatiti  jer nismo ni svjesni koliko možemo povrijediti druge ako ih sprdamo zbog nečeg što nam se ne sviđa na njemu. Naše tijelo je samo naše i trebamo ga prihvatiti onakvo kakvo uistinu je.

**Elena Koleno**

Danas sve više ljudi te mladih imaju loše razvijene osjećaje i sigurnost prema sebi. Slika o sebi je prvotno slika u našoj glavi, psihološkog karaktera, nije riječ o tome kako izgledamo nego u tome kako se osjećamo u svojoj koži.

Djevojke se sve više povode svojim idolima koje vide radi svih medija koje danas imamo te mnoge izgladnjuju I dolaze do bolesti poput anoreksije i bulimije. U sve više situacija i djevojke i mladići su čak podloženi plastičnim operacijama. Sve je to zbog toga što stvaraju lošu sliku o sebi. Zbog medija čak 69% tinejdžera ima iskrivljenu sliku o svome tijelu.

Kao neki svoj zaključak rekla bih da su mediji glavni krivci za pad samopoštovanja, poremećaje u rastu i razvoju (psih. bolesti: anoreksija i bulimija, a najviše na stvaranje naše slike o nama.